ஆகவே தூக்கத்தை சிறப்பாக அமைக்க என்ன செய்யவேண்டுமென்பதை தொடர்ந்து அவதானித்து வருகிறேன். இப்போதெல்லாம் மாலைக்குப்பின் டீ, காபி அருந்துவதில்லை. இரவில் பழங்கள் மட்டுமே உணவு. கண்டிப்பாக ஒரு மாலைநடை. அப்போது நண்பர்களுடன் உற்சாகமான உரையாடல். முக்கியமாக, குடல் எப்போதுமே சுத்தமாக இருக்கவேண்டும் என்பது என் அறிதல். ஆகவே பழங்கள்.மது அருந்துவது, பலவகை மாத்திரைகள் போன்றவை தூக்கத்தை அழிப்பவை.